Document ID: 31989D0653

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Οκτωβρίου 1989 η οποία καθορίζει, ενόψει των ερευνών σχετικά με τη διάρθρωση των γεωργικών εκμεταλλεύσεων κατά τη χρονική περίοδο 1988-1997, το κοινοτικό πρόγραμμα πινάκων που θα περιληφθούν στη βάση πινακοποιημένων στοιχείων (BDT) του συστήματος Eurofarm (89/653/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 571/88 του Συμβουλίου της 29 Φεβρουαρίου 1988 που αναφέρεται στην οργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων κατά τη χρονική περίοδο 1988-1997 (1) όπως τροποποιήθηκε από τον κανονισμό (ΕΟΚ) αριθ. 807/89 (2), και ιδίως το παράρτημα του ΙΙ παράγραφος 2,
Έκτιμώντας:
ότι, σύμφωνα με την παράγραφο 2 δεύτερη περίπτωση του παραρτήματος ΙΙ του κανονισμού (ΕΟΚ) αριθ. 571/88 η βάση πινακοποιημένων στοιχείων (BDT), θα περιέχει τα αποτελέσματα της έρευνας υπό τη μορφή στατιστικών πινάκων και το περιεχόμενο της BDT θα καθορίζει σύμφωνα, με τη διαδικασία που προβλέπεται στο άρθρο 15 του εν λόγω κανονισμού 7
ότι, αυτό το πρόγραμμα πινάκων θα πρέπει να λαμβάνει υπόψη του την παράγραφο 13 του παραρτήματος ΙΙ του κανονισμού (ΕΟΚ) αριθ. 571/88 που καθορίζει ότι οι πίνακες της BDT δεν πρέπει σε καμία περίπτωση να επιτρέπουν την άμεση ή έμμεση αναγνώριση των εκμεταλλεύσεων 7
ότι, οι πίνακες θα πρέπει να καταρτίζονται στα διάφορα επίπεδα που κρίνονται απαραίτητα έτσι ώστε να λαμβάνεται υπόψη η στατιστική αξιοπιστία των αποτελεσμάτων της έρευνας 7
ότι θα πρέπει, να εξασφαλιστεί κατά το δυνατό, η συνέχεια μεταξύ των πινακοποιημένων αποτελεσμάτων των ερευνών που προβλέπονται από τον κανονισμό (ΕΟΚ) αριθ. 571/88 και των αποτελεσμάτων προηγουμένων ερευνών αυτού του τύπου ώστε να έχουν τη δυνατότητα οι χρήστες να κάνουν ιστορικές αναλύσεις με βάση μεγάλες σειρές 7
ότι θα πρέπει, να καθοριστεί από τώρα το κοινοτικό πρόγραμμα πινάκων που προορίζονται για την BDT, ώστε να είναι σε θέση η Στατιστική Υπηρεσία των Ευρωπαϊκών Κοινοτήτων να διασφαλίσει την ανάπτυξη του συστήματος Eurofarm μέσα στις προβλεπόμενες προθεσμίες 7
ότι το πρόγραμμα αυτό θα πρέπει, μετά από μελέτη σε βάθος των αποτελεσμάτων των προβλεπομένων ερευνών και σύμφωνα με την ανάπτυξη της κοινής αγροτικής πολιτικής και τις στατιστικές ανάγκες των κυριοτέρων χρήστων αυτών των πληροφοριών, να συμπληρωθεί σταδιακά από ορισμένους πίνακες, που θα αποτελούν αναπόσπαστο μέρος του κοινοτικού προγράμματος πινάκων της BDT που προβλέπεται στην παράγραφο 2 του παραρτήματος 2 του κανονισμού (ΕΟΚ) αριθ. 571/88 και οι οποίοι θα πρέπει επίσης να καταρτιστούν σύμφωνα με τη διαδικασία που προβλέπεται στην παράγραφο 2 του παραρτήματος ΙΙ του εν λόγω κανονισμού 7
ότι τα μέτρα που προβλέπονται από την παρούσα απόφαση είναι σύμφωνα με τη γνωμοδότητηση της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κοινοτικό πρόγραμμα πινάκων που προορίζεται για τη βάση πινακοποιημένων στοιχείων (BDT) του συστήματος Eurofarm, όπως προβλέπεται στο παράρτημα ΙΙ του κανονισμού (ΕΟΚ) αριθ. 571/88 καθορίζεται στο παράρτημα.
Άρθρο 2
1. Οι στατιστικές πληροφορίες που αποθηκεύονται στη βάση πινακοποιημένων στοιχείων BDT δεν διατίθενται στους χρήστες πριν να βεβαιωθεί η Στατιστική Υπηρεσία των Ευρωπαϊκών Κοινοτήτων, σε συνεργασία με τα κράτη μέλη, ότι ανταποκρίνονται στα κριτήρια και τους κανόνες στατιστικής εμπιστευτικότητας και αξιοπιστίας που θα καθορισθούν από κοινού με τα κράτη μέλη.
2. Για το σκοπό αυτό, οι πίνακες που αναφέρονται στο άρθρο 1 καθώς και οι πίνακες ad hoc που περιγράφονται στην παράγραφο 15 του παραρτήματος ΙΙ του κανονισμού (ΕΟΚ) αριθ. 571/88 αποθηκεύονται προηγουμένως σε έναν ιδιαίτερο τομέα της βάσης πινακοποιημένων στοιχείων BDT, του οποίου η πρόσβαση επιτρέπεται μόνο στη Στατιστική Υπηρεσία των Ευρωπαϊκών Κοινοτήτων και στις στατιστικές υπηρεσίες των κρατών μελών για τους πίνακες που αφορούν τη χώρα τους.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Οκτωβρίου 1989.

Labels: 19
5
6
12
15